# Beatrice Chepkoech

Beatrice Chepkoech Sitonik (Bornet, Kenya, 6 de juliol de 1991) és una corredora de fons i de mig fons kenyana especialitzada en la cursa de 3.000 metres obstacles. És l'actual posseïdora del rècord mundial en aquesta disciplina, amb un temps de 8:44.32, assolit el 2018. Amb aquest temps es va convertir en la primera dona a trencar 8:50 i 8:45. També va ser medallista de bronze en els 1.500 metres llisos als Jocs Africans de 2015.

## Biografia

Chepkoech va començar la seva carrera en curses en ruta, ocupant els tres primers llocs el 2014 en diverses curses de baix nivell a Alemanya i els Països Baixos. El 2015 va passar a córrer en pista i va establir una millor millor marca personal en els 1.500 metres de 4:03,28 minuts, amb la qual va guanyar la KBC Night of Athletics. Aquest temps la va situar fora de les vint millors esportistes de la temporada i va ser la cinquena keniana més ràpida. L'any 2015 va obtenir la medalla de bronze a l'esdeveniment als Jocs Africans.
Va acabar la temporada 2015 amb una cursa de 2.000 metres obstacles a l'ISTAF Berlín i això la va impulsar a provar la cursa olímpica dels 3.000 metres. Va fer una transició exitosa i al circuit de la IAAF Diamond League de 2016 va córrer 9:17.41 minuts, obtenint la quarta posició al Prefontaine Classic abans de quedar segona a la Stockholm Diamond League. Va ocupar la cinquena posició mundial en entrar als Jocs Olímpics de Rio 2016.
Als Jocs de la Commonwealth de 2018 Chepkoech acabar en segona posició als 1.500 metres, darrere de la sud-africana Caster Semenya. El juliol d'aquell any, va reduir en vuit segons el rècord mundial femení en la cursa d'obstacles de 3.000 metres que havia establert dos anys abans l'atleta de Bahrain Ruth Jebet, guanyant la cursa de la IAAF Diamond League Mònaco en 8:44.32.
El 2019, va competir en la cursa femenina sènior al Campionat del Món de Cross Country de la IAAF 2019 celebrat a Aarhus, Dinamarca, on va acabar en 7a posició.
El febrer de 2021 va batre el rècord mundial femení de 5 km en carretera (cursa mixta), amb un temps de 14 minuts 43 segons, a la Marocco Run. El rècord mundial anterior en aquesta prova l'havia establert Caroline Kipkirui el 2018 amb 14:48. Sifan Hassen va córrer la cursa de 5 km el 2019 (només per a dones) amb 14:44.

## Marques personals

* 800 metres – 2:05.73 (2015)
* 1.500 metres – 4:03.09 (2018)
* 3.000 metres – 8:28.66 (2017)
* 2.000 metres obstacles – 6:02.47 (2015)
* 3.000 metres obstacles – 8:44.32 (2018) (WR)
* 10.000 metres en ruta – 32:35 (2014)
* Mitja marató – 1:24:02 (2009)

## Competicions internacionals

| Any | Competició | Lloc | Posició | Cursa | Marca |
| 2015 | Jocs Africans | Brazzaville, República del Congo | 3a | 1.500 m llisos | 4:19.16 |
| 2016 | Jocs Olímpics | Rio de Janeiro, Brasil | 4a | 3.000 m obstacles | 9:16.05 |
| 2017 | Campionat del Món d'atletisme | Londres, Regne Unit | 4a | 3.000 m obstacles | 9:10.45 |
| 2017 | Campionat del Món d'atletisme en pista coberta | Birmingham, Regne Unit | 7a | 1.500 m llisos | 4:13.59 |
| 2017 | Jocs de la Commonwealth | Gold Coast, Austràlia | 2a | 1.500 m llisos | 4:03.09 |
| 2018 | Campionat d'Àfrica | Asaba, Nigèria | 1a | 3.000 m obstacles | 8:59.88 |
| 2018 | Copa Continental de la IAAF | Ostrava, Txèquia | 1a | 3.000 m obstacles | 9:07.92 |
| 2019 | Campionat del Món d'atletisme | Doha, Qatar | 1a | 3.000 m obstacles | 8:57.84 |
| 2021 | Jocs Olímpics | Tòquio, Japó | 7a | 3.000 m obstacles | 9:16.33 |

## Referències

* ↑ «ARRS - Runner: Beatrice Chepkoech Sitonik». [Consulta: 14 abril 2022].
* ↑ «1500 Metres - women - senior - outdoor - 2015». [Consulta: 14 abril 2022].
* ↑ «Big-Time Women's Steeple Talent Set for Pre Classic - IAAF Diamond League», 02-06-2016. Arxivat de l'original el 2016-06-02. [Consulta: 14 abril 2022].
* ↑ «3000 Metres Steeplechase - women - senior - outdoor - 2016». [Consulta: 14 abril 2022].
* ↑ «Athletics | Result Women's 1500m Final - Gold Coast 2018 Commonwealth Games». Arxivat de l'original el 2022-07-18. [Consulta: 14 abril 2022].
* ↑ «Chepkoech breaks steeplechase world record in Monaco – IAAF Diamond League | REPORT | World Athletics». [Consulta: 14 abril 2022].
* ↑ «2019 IAAF World Cross Country Championships. Senior Race Womens. Results» (en anglès). IAAF. [Consulta: 14 abril 2022].
* ↑ «14:43! Chepkoech breaks world 5km record in Monaco | REPORT | World Athletics». [Consulta: 14 abril 2022].
* ↑ «Chepkoech breaks 5km world record» (en anglès). BBC Sport.
* ↑ «Beatrice CHEPKOECH | Profile | World Athletics». [Consulta: 14 abril 2022].

## Enllaços externs

* Perfil de Beatrice Chepkoech a la IAAF-World Athletics
* Perfil de Beatrice Chepkoech a Sports Reference (arxivat)